ኣቦይ ስብሓት፡ ቃልሲ ህዝቢ ትግራይ፡ ኣነ ጥራይ እንተይኰንኩስ ካልኦት እውን ነዊሕ ዝተቓለሱ ኣለዉ። ብሓፂሩ እቲ ቃልሲ፡ መልክዑ ብሄራዊ ኰይኑ ትሕዝትኡ ግን ደርባዊ ዝዀነ እሞ ድማ ኢትዮጵያዊ ዝዀነ ቃልሲ እዩ። እቲ ቓልሲ ናይ ህዝቢ ቃልሲ እዩ። ብፅንዓት ዝተቓለሰ ህዝቢ እዩ። ኣነ እውን ብዘለኒ ዓቕሚ ተቓሊሰ እየ። ቃልሲ ኣብ ውልቀ ሰብ ወይ ድማ ኣብ ጉጅለ ኣይምስረትን። ውልቀሰባት ወይ ጉጅለታት ዝዕንድሩሉ እንተዀይኑ ሓደጋ እዩ። ከምዚ እንተዀይኑ ህዝቢ መራሒ ይፀልእ፤ መራሒ ማለት መጥፍኢ መሬት እዩ ይብል። ስለ'ዚ ተወዲቡ፣ በብደረጅኡ ኣመራርሓ ሃኒፁ ዝተቓለሰ እዩ። እቲ ቃልሲ ህዝባዊ ብምዃኑ ህዝባውነት ዝስመዖ መሪሕነት ብምንባሩ ተዓዊቱ። ኣነ ሓበራዊ ኣመራርሓ ዝብል ብ1967 ዓ.ም እየ ሰሚዐያ፤ መራሒ ዝበሃል ቃል ሰሚዐ ኣይፈልጥን። ከምኣ እናበለ እንተፋሓዅ፡ ኣብ ህዝቢ ኢትዮጵያ እውን ብቐሊሉ ተቐባልነት እናረኸበ፡ ካልኦት ዴሞክራስያውያን ኢትዮጵያዊያን እውን እናተኣኻኸቡ፡ ኣብ መወዳእትኡ ናይ ህዝቢ ኢትዮጵያ ቃልሲ ኰይኑ። "ህዝቢ ዝቆፃፀሮ መንግስቲ ክፍጠር ኣለዎ": ኣቦይ ስብሓት ውልቀ-ሕትመት ትግራይ ስለምንታይ እናተዳኸመ ይርከብ?
